CSL เฮ! ปี 58 พลิกกำไร 315.10 ลบ. หลังรายได้เพิ่มขึ้น ประกาศปันผล 0.20 บ./หุ้น
CSL เฮ! ปี 58 พลิกกำไร 315.10 ลบ. จากปีก่อนขาดทุน 149.94 ลบ. หลังรายได้ไอซีทีเพิ่มขึ้น ขณะที่บริษัทประกาศจ่ายปันผล 0.20 บาทต่อหุ้น XD วันที่ 31 มี.ค. 59 กำหนดจ่ายเงินปันผลในวันที่ 22 เม.ย. 59
10 ก.พ. 2559

บริษัท ซีเอส ล็อกซอินโฟ จำกัด (มหาชน) หรือCSLรายงานผลการดำเนินงานประจำปี58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 315.10 ล้านบาท หรือมีกำไรสุทธิ 0.53 บาทต่อหุ้น จากปีก่อนขาดทุนสุทธิ 149.94 หรือขาดทุนสุทธิ 0.25 บาทต่อหุ้น
โดยผลการดำเนินงานในไตรมาสดังกล่าวที่พลิกกำไรเนื่องจาก ธุรกิจการให้บริการด้านไอซีมีรายได้จากการขายและการให้บริการจำนวน 2,274 ล้านบาท เพิ่มขึ้น 52 ล้านบาท ขณะเดียวกันบริษัทได้เงินปันผลจากบริษัทย่อยจำนวน 65 ล้านบาท
นอกจากนี้ได้ประกาศจ่ายปันผลงวดดำเนินงานวันที่ 1 ก.ค. 2558 ถึงวันที่ 31 ธ.ค. 2558 เป็นเงินสดจำนวน 0.20 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 31 มี.ค. 2559 และกำหนดจ่ายเงินปันผลในวันที่ 22 เม.ย. 2559
 